
“Publiskās apspriešanas laikā 30.03.2026. - 13.04.2026. saņemto viedokļu, priekšlikumu un iebildumu apkopojums par Grozījumi Ministru kabineta 2002. gada 23. decembra noteikumos Nr.&nbsp;548 "Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība"”
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	[bookmark: OLE_LINK4]Biedrība Zemnieku saeima, Mārtiņš Trons
	[bookmark: OLE_LINK3]Aicinām mašīntraktoru max ātrumu noteikt 70km/h
	Nav ņemts vērā
	Zemkopības ministrija ir izvērtējusi priekšlikumu noteikt lauksaimniecības mašīntraktora maksimālo braukšanas ātrumu 70 km/h.

Vēršam uzmanību, ka saskaņā ar 2025. gada 22. novembra likumu “Grozījumi Ceļu satiksmes likumā” Ceļu satiksmes likuma 1. pants tiek papildināts ar 21.¹ punktu, kas nosaka lauksaimniecības mašīntraktora definīciju, tostarp paredzot, ka tas aprīkojams ar ātruma ierobežošanas ierīci, ja tā konstrukcijā paredzētais maksimālais ātrums pārsniedz 60 km/h.
Minētā norma ir vērsta uz to, lai nodrošinātu, ka lauksaimniecības mašīntraktori ceļu satiksmē tiek ekspluatēti traktortehnikai atbilstošā ātrumā. Attiecīgi transportlīdzeklim uzstādītajai ātruma ierobežotājierīcei jānodrošina, ka tā braukšanas ātrums nepārsniedz 60 km/h.

Jāuzsver, ka šis ātruma ierobežojums ir būtisks priekšnosacījums, lai lauksaimniecības mašīntraktoru varētu klasificēt kā traktortehniku un tam piemērot traktortehnikas tiesisko regulējumu (t.sk. reģistrāciju Valsts tehniskās uzraudzības aģentūrā un vadīšanu ar traktortehnikas vadītāja apliecību). Vienlaikus šāds regulējums nodrošina satiksmes drošību un novērš risku, ka šie transportlīdzekļi tiek izmantoti kā alternatīva kravas transportlīdzekļiem komerciālos pārvadājumos, tādējādi kropļojot konkurenci.

Ņemot vērā minēto, Zemkopības ministrijai nav juridiska pamata, lai atbalstīt priekšlikumu palielināt maksimālo ātrumu līdz 70 km/h, jo tas neatbilst likumā noteiktajam regulējuma mērķim un varētu mazināt gan satiksmes drošību, gan regulējuma konsekvenci.

Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

